Tárgy: Várostérképpel kapcsolatos köztéri fémlemezek felújítása.

Mell: 155/2025.(III. 20.) Ök. határozat

Iktatószám: C/……………./2025.

Előterjesztő: Dr. Ferenczi Norbert elnök

Szakmai előterjesztő: dr. Gujka Attila irodavezető

**ELŐTERJESZTÉS**

Cegléd Város Önkormányzata Képviselő-testületének 2025. május 15-ei ülésére

**Tisztelt Képviselő-testület!**

Cegléd Város Önkormányzatának Képviselő-testülete 155/2025. (03.20.) Ök. határozatával felkérte a Tulajdonosi Bizottságot, hogy készítsen előterjesztést a köztéri (fémlemez) várostérképekkel kapcsolatban.

A Tulajdonosi Bizottság arról kapott tájékoztatást áprilisi ülésén, hogy a városban 4 darab várostérképpel kapcsolatos köztéri fémkeretes várostérkép található.

A Szabadság téren lévő várostérkép helyére a tavalyi évben egy új, korszerű 2\*kétoldalas vitrin, került megrendelésre, mely már kihelyezésre került. A berendezésen a város térképe lett feltüntetve a fontosabb látnivalókkal, éttermekkel, szállodákkal,  valamint jelmagyarázatokat, és fontos információkat tartalmaz a felület. Ugyancsak kikerült egy új 1\*kétoldalas vitrin a Kölcsey térre hasonló információkkal. A vitrinek összesen 2.900.000 Ft + áfa összegbe kerültek.

A Vörösmarty téren és a Termálfürdőnél is található 1-1 várostérkép, melyek állapota leromlott. Tekintettel arra, hogy az idei évi költségvetésben nem került pénzügyi fedezet megtervezésre új vitrinek vásárlására, a VÁRVAG Nonprofit Kft. költségvetésében pedig található úgynevezett „táblakeret”, azzal a javaslattal fordulok a Képviselő-testület felé, kérjük meg a VÁRVAG Nonprofit Kft-t árajánlat bekérésére a várostérképek felújítására, és amennyiben a beérkezett árajánlat a Kft.nél rendelkezésre álló pénzügyi fedezeten belül van, úgy végezze el a táblák felújítását saját költségvetésének terhére.

Az előterjesztést a **Tulajdonosi Bizottság** és az **Értéktár és Értékvédelmi Bizottság** tárgyalja meg.

A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1)-(2) bekezdésben foglaltakra figyelemmel **nyilvános** ülés keretében, az 50. § és a KT SzMSz 55.§. (1) bekezdés alapján **egyszerű többségű** szavazati arányt igényel.

Cegléd, 2025. április 30.

Dr. Ferenczi Norbert s.k.

elnök

**Határozati javaslat**

**Cegléd Város Önkormányzatának Képviselő-testülete**

1. Támogatja a Vörösmarty téren és a Ceglédi Termálfürdő épülete előtt található köztéri fémkeretes várostérkép felújítását.
2. Utasítja a VÁRVAG Nonprofit Kft-t a táblák megújítására vonatkozó egyeztetések lefolytatására, árajánlatok bekérésére.
3. Utasítja a VÁRVAG Nonprofit Kft, hogy a pénzügyi fedezet rendelkezésre állása esetén várostérképek felújítását saját költségvetésének a terhére rendelje meg, pénzügyi fedezet hiányában pedig a Képviselő-testület júniusi rendes testületi ülésére készítsen előterjesztést a felújításhoz szükséges hiányzó fedezet mértékéről.

Határidő: folyamatos Felelős: Dr. Csáky András polgármester

A határozatot kapják:

* 1. VÁRVAG Nonprofit Kft.
  2. Irattár

Az előterjesztést láttam:

Dr. Diósgyőri Gitta

címzetes főjegyző